Odense Adresse-Contoirs Efterretninger, 1836-09-22
Spanien. Madrid har været i stor Skræk. Den carlistiske General Gome, der i et halvt Aar bestandig har skuffet sine Forfølgere, viste sig pludselig for Guadalajara, en Stad, paa 15,000 Jndvaanere, for Mile fra Hovedstaden. Besættelsen af denne Bye foraarsagede naturligviis en stor Bestyrtelse hos Madrids Jndvaanere, som endnu mere forøgedes ved Efterretningen om, at denne Carlistchef havde bibragt Brigaderen Lopez et fuldkomment Nederlag. Saavidt Man af de forvirrede Beretninger kan skjønne, synes det, at Lopez med 1200 Md., tildeels bestaaende af de bekjendte Helte fra S. Jldefonso, havde indtaget en Posttion lige overfor Gome, men vilde ikke indlade sig i nogen Kamp, førend han fik Forstærkning. Dog, Troppernes Udraab: "Forræder, Nøler!" og deres utæmmelige Begeistring nødte ham til at indvillige i en Træfning. Med rasende Heftighed styrtede de nu ind paa de 6000 Carlister, der modtoge dem i sluttede Kolonner med fast Hold ning, og nødte dem til et Tilbagetog, efterat de med største Heltemod havde kæmpet i fem Timer mod en saa stor Overmagt. Jfølge nogle Beretninger skal en Provindsial-Jægerbataillon og endeel af den Kongelige Garde, for det meste bestaaende af unge Mennesker af rige og adelige Familier, være bleven aldeles opreven, hvorefter de Øvrige, som ikke udgjorde Halvparten, skulle have trukket sig tilbage. til Siguenza. At Striden maa have været haardnakket, seer Man ogsaa af Carlisternes store Tab, som anslaas til 1000 Md. J en Officeers Beretning hedder det om Dronningens Tropper: "Deres Død var en Spanier værdig De beseglede med deres Blod den Konstitutionssteen, for hvis Opreisning i hele Spanien de have virket saa meget. Men efter denne Træfning, som forefaldt ved Matillas den 30 August, synes Bladet at have vendt sig. Espartero, som var afsendt fra Hovedarmeen i Navarra for at forfølge Gomes, men var bleven syg i Burgos, havde overdraget General Alaix Kommanden. Denne Feldtherre, som aldeles ikke stod i Forbindelse med Lopez, indsendte Dagen efter Affairen en Depesche til Krigsministeren, hvori han beretter, at han ved Efterretningen om det Forefaldne, strax ilede til Kamppladsen. Dog, Gomes, som havde faaet Nys herom, trak sig tilsomt tilbage til Brihuega, hvor Alaix indhentede ham og fratog ham 2 Kanoner, som han havde erobret fra Lopez. Carlist Generalen syntes derefter at ville vende sig til Moling, paa Grændsen af Ny Castilien og Arragonien, hvorhen Alaix videre agtede at forfølge ham. Efter Modtagelsen af dette Budskab vendte Krigsministeren, General Rodil, tilbage til Hovedstaden, med et Korps, som var rykket ud for at hjelpe Lopez, om hvis personlige Skjæbne hidtil Jntet er bekjendt. De ængstede Gemytter i Staden beroligedes igjen noget, da pludselig den 5 Septbr. den Efterretning indtraf, at Gomes's Avantgarde havde viist sig i den 5 Mile fra Madrid beliggende Landsbye Arganda. Efter Sigende havde Quilez (Andre nævne Serrador) forenet sig med ham, og Begge vilde nu, 6500 Md. stærk, trænge ind i la Mancha og der forene sig med Palillos. Strax rykkede der saa mange Tropper ud af Byen, at kunde til Slotsvagten nødvendige Soldater bleve tilbage. Den øvrige Militair=Tjeneste blev besørget af Nationalgarden, som desuden fik befaling at holde sig marschfærdig. Jøvrigt anseer Man det umuligt for Carlisterne at holde sig i Nærheden af Madrid; men denne Begivenhed har maaskee dog havt den gode Følge: at bevirke nogen Nærmelse mellem de forskjellige Farver af Konstitutionelle. Jfølge de seneste Efterretninger var Go mes paa Veien til Cuenca, hvorhen Alaix forfulgte ham. Under al denne Urolighed er General Pedro Mendes Vigo, en Broder til den forrige Krigsminister, bleven dømt til Fæstningsstraf for at have villet forføre Armeen til Opstand og proklamere Republiken." Dette synes i det mindste at være et Tegn paa den tilbagevendende Fornuft, Dronningen, hvis Sundhed skal være meget angreben, viste sig nylig i en aaben Kalesche paa den offentlige Promenade. Hun var særdeles bleg. Efter Sigende skal hun have afsendt Hr. Grimaldi (tilforn Redakteur af Bladet Revista,) med en egenhændig Skrivelse til de Franskes Konge. - Hendes Ministre kan Man i det mindste ikke beskylde for Uvirksomhed, eftersom de fra deres Optrædelse indtil 1 Septbr. have udgivet ikke mindre end 15 Dekreter, hvoriblandt et udnævner Joachim Lopez, en ung talentfuld Taler af det liberale Partie, til Understatsekretair. Denne Udnævnelse har fundet overordentligt Bifald, især da han begyndte med at afskedige over 40 Embedsmænd, lutter Tilhængere af Jsturis, og erstatte dem med afgjort Liberale. Don Carlos er heller ikke uvirksom. Han har under 25, August udstædt et mærkværdigt Dekret, hvori han udtrykker de sin Længsel efter snart at see Ende paa en Krig, som føres mod ham af et Partie, der vil bestride hans Ret til Spaniens Krone, og tilintetgjøre Jesu Christi hellige Religion, hvis det blot var muligt. J denne Nød anseer hans kongelige og faderlige Hjerte, det for rigtigst at anraabe den guddommelige Naade om at udbrede sin Velsignelse over hans troe Undersaatter og Tropper. Han befaler derfor, at der i alle Kirker skal opsendes baade offentlige og hemmelige Bønner til den hellige Jomfrue, navnligen Maria de los dolores, til hvis Beskyttelse han paa ny anbefaler Armeen og Riget.